Source: http://www.euroavocatura.ro/legislatie/1392/OUG_12_209_pentru_modificarea_si_completarea_unor_acte_normative_in_domeniul_justitiei__Modificare_a_OUG_7_2019_
Timestamp: 2019-05-22 10:56:08+00:00
Document Index: 36645465

Matched Legal Cases: ['articolul 54', 'articolul 57', 'articolul 65', 'articolul 889', 'articolul 120', 'Articolul 17']

Prima pagină » Legislaţie » Legislatie pentru desfasurarea activitatilor profesionale. Statute » OUG 12/209 pentru modificarea si completarea unor acte normative in domeniul justitiei (Modificare a OUG 7/2019)
Publicat: 08 Mar 2019 1368 citiri Secţiunea: Legislatie pentru desfasurarea activitatilor profesionale. Statute
Ordonanta de urgenta nr. 12/2019 pentru modificarea si completarea unor acte normative in domeniul justitiei (Modificare a OUG 7/2019)
Publcata in Monitorul Oficial nr. 185 din 07.03.2019
Avand in vedere faptul ca, de la publicarea in Monitorul Oficial al Romaniei, Partea I, nr. 137 din 20 februarie 2019 a Ordonantei de urgenta a Guvernului nr. 7/2019 privind unele masuri temporare referitoare la concursul de admitere la Institutul National al Magistraturii, formarea profesionala initiala a judecatorilor si procurorilor, examenul de absolvire a Institutului National al Magistraturii, stagiul si examenul de capacitate al judecatorilor si procurorilor stagiari, precum si pentru modificarea si completarea Legii nr. 303/2004 privind statutul judecatorilor si procurorilor, Legii nr. 304/2004 privind organizarea judiciara si Legii nr. 317/2004 privind Consiliul Superior al Magistraturii si pana in prezent au existat o serie de reactii negative in ceea ce priveste anumite solutii legislative cuprinse in acest act normativ,
avand in vedere faptul ca aceste reactii vin in principal chiar din partea reprezentantilor institutiilor sistemului judiciar - Consiliul Superior al Magistraturii, Inalta Curte de Casatie si Justitie, Ministerul Public, precum si ale asociatiilor profesionale ale judecatorilor si procurorilor,
observand ca aceste reactii au vizat in mod deosebit interventia operata in materia delegarii procurorilor in functiile de conducere din cadrul parchetelor pentru care numirea in functie se face de Presedintele Romaniei, precum si modificarea adusa prin Ordonanta de urgenta a Guvernului nr. 7/2019 prevederilor art. 54 alin. (1) din Legea nr. 303/2004 privind statutul judecatorilor si procurorilor, republicata, cu modificarile si completarile ulterioare, modificare legislativa care a dat judecatorilor posibilitatea de a candida si a fi numiti in cele mai inalte functii de conducere din cadrul parchetelor, in acest din urma caz reclamandu-se o afectare a statutului si a independentei judecatorilor, singurii care infaptuiesc justitia, precum si a principiului separarii carierelor judecatorilor si procurorilor, inclusiv prin mutarea unei atributii a Sectiei pentru procurori la Plenul Consiliului Superior al Magistraturii,
constatand ca, in prezent, aceste nemultumiri ale unor membri ai corpului magistratilor afecteaza functionarea optima a instantelor judecatoresti si a parchetelor de pe langa acestea si genereaza pericolul de dezbinare a societatii, in contextul general de neintelegere,
observand ca tensiunile existente pot fi inlaturate prin eliminarea imediata a prevederii care a suscitat reactiile mentionate,
totodata, tinand cont de importanta procesului de informatizare a sistemului judiciar pentru realizarea unui act de justitie de calitate, proces care nu se poate realiza fara asigurarea resursei umane inalt calificate in domeniu, fapt care necesita luarea unor masuri legislative in regim de urgenta pentru salarizarea corespunzatoare a specialistilor IT din acest sistem,
in acest sens se propune revenirea la solutia legislativa anterioara intrarii in vigoare a Ordonantei de urgenta a Guvernului nr. 7/2019, in materia salarizarii specialistilor IT din sistemul judiciar, astfel cum aceasta era cuprinsa in Legea nr. 304/2004, republicata, cu modificarile si completarile ulterioare, solutie care asigura totodata si un regim uniform de salarizare a acestora.
Tinand seama de faptul ca, prin Legea nr. 234/2018, a fost modificat art. 44 din Legea nr. 317/2004 privind Consiliul Superior al Magistraturii, republicata, cu modificarile si completarile ulterioare, alineatul (3) al acestui articol prevazand faptul ca "actiunea disciplinara in cazul abaterilor savarsite de judecatori, procurori si magistrati-asistenti se exercita de Inspectia Judiciara, prin inspectorul judiciar", fiind asadar eliminata solutia legislativa anterioara care prevedea calitatea de titulari ai actiunii disciplinare a ministrului justitiei, presedintelui Inaltei Curti de Casatie si Justitie si procurorului general al Parchetului de pe langa Inalta Curte de Casatie si Justitie, astfel ca, in scopul corelarii reglementarii din materia raspunderii disciplinare, se impune eliminarea dispozitiilor care fac referire la exercitarea de catre aceste persoane a prerogativelor decurgand din calitatea de titulari ai actiunii disciplinare,
avand in vedere necesitatea reglementarii fara intarziere a drepturilor, statutului si rolului ofiterilor si agentilor de politie judiciara detasati in cadrul Sectiei pentru investigarea infractiunilor din justitie, precum si a specialistilor din cadrul acesteia, categorii de personal absolut necesare pentru desfasurarea in bune conditii a activitatii de urmarire penala desfasurata de catre aceasta structura de parchet,
intrucat, in conformitate cu dispozitiile art. 64 alin. (3) din Legea nr. 24/2000 privind normele de tehnica legislativa pentru elaborarea actelor normative, republicata, cu modificarile si completarile ulterioare, "Abrogarea unei dispozitii sau a unui act normativ are caracter definitiv. Nu este admis ca prin abrogarea unui act de abrogare anterior sa se repuna in vigoare actul normativ initial. Fac exceptie prevederile din ordonantele Guvernului care au prevazut norme de abrogare si au fost respinse prin lege de catre Parlament",
considerand ca toate acestea constituie o situatie extraordinara a carei reglementare nu poate fi amanata, in sensul art. 115 alin. (4) din Constitutia Romaniei, republicata, astfel ca o eventuala legiferare pe alta cale decat delegarea legislativa, chiar in procedura de urgenta, nu ar fi de natura sa inlature de indata aceste consecinte negative,
1. La articolul 54, alineatul (1) va avea urmatorul cuprins:
"Art. 54. -
(1) Procurorul general al Parchetului de pe langa Inalta Curte de Casatie si Justitie, prim-adjunctul si adjunctul acestuia, procurorul sef al Directiei Nationale Anticoruptie, adjunctii acestuia, procurorul sef al Directiei de Investigare a Infractiunilor de Criminalitate Organizata si Terorism, adjunctii acestuia, precum si procurorii sefi de sectii ai acestor parchete sunt numiti de Presedintele Romaniei, la propunerea ministrului justitiei, cu avizul Sectiei pentru procurori a Consiliului Superior al Magistraturii, dintre procurorii care au o vechime minima de 15 ani in functia de judecator sau procuror, pe o perioada de 3 ani, cu posibilitatea reinvestirii o singura data ."
2. La articolul 57, alineatul (71) se abroga.
3. La articolul 65 alineatul (1), litera i) va avea urmatorul cuprins:
"i) neindeplinirea conditiilor prevazute la art. 14 alin. (2) lit. a) si e) ori a conditiei privind lipsa cazierului fiscal, daca in acest ultim caz se apreciaza ca nu se impune mentinerea in functie;".
Legea nr. 304/2004 privind organizarea judiciara, republicata in Monitorul Oficial al Romaniei, Partea I, nr. 827 din 13 septembrie 2005, cu modificarile si completarile ulterioare, se completeaza dupa cum urmeaza:
1. Dupa articolul 889 se introduc doua noi articole, articolele 8810 si 8811, cu urmatorul cuprins:
"Art. 8810. -
(1) In vederea desfasurarii activitatilor specifice prevazute de Codul de procedura penala, in cadrul Sectiei pentru investigarea infractiunilor din justitie functioneaza, prin detasare, ofiteri sau agenti de politie judiciara sub directa conducere si controlul nemijlocit al procurorilor Sectiei, in limita posturilor prevazute de lege.
(3) Numirea in functie a ofiterilor si agentilor de politie judiciara prevazuti la alin. (1) se face prin ordin al procurorului- sef al Sectiei pentru investigarea infractiunilor din justitie.
(9) Atributiile prevazute de lege pentru ministrul afacerilor interne privind drepturile si raspunderile ce revin ofiterilor si agentilor de politie judiciara detasati se exercita de procurorul- sef al Sectiei pentru investigarea infractiunilor din justitie. Atributiile privind acordarea gradelor profesionale pentru ofiterii si agentii de politie judiciara detasati se exercita de ministrul afacerilor interne, la propunerea procurorului-sef al Sectiei pentru investigarea infractiunilor din justitie.
Art. 8811. -
(1) Sectia pentru investigarea infractiunilor din justitie se incadreaza cu specialisti in domeniul prelucrarii si valorificarii informatiilor, economic, financiar, vamal, informatic, precum si in alte domenii, pentru clarificarea unor aspecte tehnice sau de specialitate in activitatea de urmarire penala.
(3) Specialistii prevazuti la alin. (1) isi desfasoara activitatea sub directa conducere, supraveghere si control nemijlocit al procurorilor Sectiei pentru investigarea infractiunilor din justitie si au drepturile si obligatiile prevazute de lege pentru functionarii publici. Salariile de baza pentru specialistii din cadrul Sectiei pentru investigarea infractiunilor din justitie sunt cele prevazute la art. 28 alin. (2) din Legea-cadru nr. 153/2017 privind salarizarea personalului platit din fonduri publice, cu modificarile si completarile ulterioare, coroborat cu art. 1 lit. e) si art. 22 alin. (1) - (3) din capitolul VIII al anexei nr. V din aceeasi lege. Specialistii beneficiaza, in mod corespunzator, de drepturile prevazute la art. 13 si 23 din Ordonanta de urgenta a Guvernului nr. 27/2006, aprobata cu modificari si completari prin Legea nr. 45/2007, cu modificarile si completarile ulterioare".
2. La articolul 120, dupa alineatul (5) se introduc doua noi alineate, alineatele (51) si (52), cu urmatorul cuprins:
"(51) Incepand cu luna martie 2019, specialistii IT din cadrul instantelor si parchetelor, din cadrul aparatului propriu al Consiliului Superior al Magistraturii si al institutiilor aflate in coordonarea acestuia, al Ministerului Justitiei si al Inspectiei Judiciare beneficiaza de aceleasi drepturi salariale ca specialistii din cadrul Parchetului de pe langa Inalta Curte de Casatie si Justitie stabilite potrivit legislatiei privind salarizarea personalului platit din fonduri publice.
(52) Personalul prevazut la alin. (2) beneficiaza de drepturile salariale prevazute pentru specialistii de la art. 116 alin. (5)."
Alineatul (5) al articolului 45 din Legea nr. 317/2004 privind Consiliul Superior al Magistraturii, republicata in Monitorul Oficial al Romaniei, Partea I, nr. 628 din 1 septembrie 2012, cu modificarile si completarile ulterioare, se modifica si va avea urmatorul cuprins:"
(5) In cazul in care se constata ca exista indiciile savarsirii unei abateri disciplinare, inspectorul judiciar dispune, prin rezolutie, inceperea cercetarii disciplinare."
Articolul 17 din Ordonanta de urgenta a Guvernului nr. 7/2019 privind unele masuri temporare referitoare la concursul de admitere la Institutul National al Magistraturii, formarea profesionala initiala a judecatorilor si procurorilor, examenul de absolvire a Institutului National al Magistraturii, stagiul si examenul de capacitate al judecatorilor si procurorilor stagiari, precum si pentru modificarea si completarea Legii nr. 303/2004 privind statutul judecatorilor si procurorilor, Legii nr. 304/2004 privind organizarea judiciara si Legii nr. 317/2004 privind Consiliul Superior al Magistraturii, publicata in Monitorul Oficial al Romaniei, Partea I, nr. 137 din 20 februarie 2019, se abroga.
Afişează OUG 12/209 pentru modificarea si completarea unor acte normative in domeniul justitiei (Modificare a OUG 7/2019) pe o singură pagină
Citeşte mai multe despre: OUG 7/2019 OUG 12/2019
Comentează: OUG 12/209 pentru modificarea si completarea unor acte normative in domeniul justitiei (Modificare a OUG 7/2019)